1287

Η τρέχουσα σελίδα αφορά το έτος 1287 κατά το Γρηγοριανό ημερολόγιο 

 Γεγονότα 
17 Ιανουαρίου - Ο βασιλιάς Αλφόνσος Γ΄ της Αραγωνίας κατακτά τη Μινόρκα.
 14 Δεκεμβρίου – Ισχυρότατη θύελλα συνδυασμένη με παλίρροια στη Βόρεια Θάλασσα, γνωστή ως «Πλημμύρα της Αγίας Λουκίας» στην Ολλανδία, αναδιαμορφώνει για πάντα τις ακτές της χώρας και της Αγγλίας. Στην Ολλανδία η κατάρρευση ενός φράγματος προκαλεί την πέμπτη σε μέγεθος πλημμύρα στην Ιστορία της ανθρωπότητας, που σκοτώνει πάνω από 50.000 ανθρώπους αλλά και επάγει την ανάπτυξη του Άμστερνταμ ως σημαντικού λιμένα, καθώς το καθιστά παραθαλάσσιο.
Δεκέμβριος - Το βασίλειο της Παγκάν (στη σημερινή Μιανμάρ) καταλαμβάνεται από τα στρατεύματα της δυναστείας Γιουάν.
 Ο βασιλιάς Εδουάρδος Α' της Αγγλίας συλλαμβάνει τους επικεφαλής των εβραϊκών νοικοκυριών και απαιτεί από τις κοινότητές τους να καταβάλουν βαριά λύτρα για την απελευθέρωσή τους.
 Η μογγολική «Χρυσή Ορδή» επιτίθεται στην Πολωνία για τρίτη φορά. 4 πόλεις καταστρέφονται από τους επιδρομείς, οι οποίοι ηττώνται στην Κρακοβία.
 Ο σουλτάνος Καλαβούν των Μαμελούκων καταλαμβάνει τη Λαττάκεια, το κυριότερο λιμάνι της Συρίας.

 Γεννήσεις 

Γουλιέλμος Α', κόμης του Αινώ
Γουλιέλμος του Όκαμ, Άγγλος φιλόσοφος
Ροβέρτος Γ΄ του Αρτουά, Γάλλος ευγενής

 Θάνατοι 

3 Απριλίου - Πάπας Ονώριος Δ΄
19 Οκτωβρίου - Βοημούνδος Ζ΄, κόμης της Τρίπολης

Κατηγορία:Έτη